เช็กเลย! “ม.33 เรารักกัน” โอนงวดแรก 1,000 บาทแรก เข้าแอปฯ “เป๋าตัง” วันนี้
เช็กเลย! "ม.33 เรารักกัน" โอนงวดแรก 1,000 บาทแรก เข้าแอปฯ "เป๋าตัง" วันนี้
เช็กเลย! "ม.33 เรารักกัน" โอนงวดแรก 1,000 บาทแรก เข้าแอปฯ "เป๋าตัง" วันนี้
22 มี.ค. 2564

ผู้สื่อข่าวรายงานความคืบหน้าโครงการ “ม33เรารักกัน” มาตรการเยียวยาผู้ได้รับผลกระทบจากสถานการณ์โควิด-19 ในกลุ่มผู้ที่มีรายชื่อในระบบประกันสังคม หรือ ผู้ประกันตนมาตรา 33 ประมาณ 9.2 ล้านคน โดยรัฐบาลสนับสนุนเงิน 4,000 บาท และทยอยจ่ายสัปดาห์ละ 1,000 บาท ผ่านแอปพลิเคชั่นเป๋าตัง
โดยวันนี้ (22 มี.ค.64)​ เป็นวันแรกที่มีการโอนเงินเยียวยางวดแรกจำนวน 1,000 บาท ให้กับผู้ที่ได้รับสิทธิ ผ่านทางแอปพลิเคชัน “เป๋าตัง” ซึ่งจะมีการโอนเงินในทุกสัปดาห์ จำนวน 4 สัปดาห์ ดังนี้
วันที่ 22 มีนาคม 2564 จำนวน 1,000 บาท
วันที่ 29 มีนาคม 2564 จำนวน 1,000 บาท
วันที่ 5 เมษายน 2564 จำนวน 1,000 บาท
วันที่ 12 เมษายน 2564 จำนวน 1,000 บาท
ทั้งนี้ ผู้ที่ได้รับสิทธิ์สามารถสะสมวงเงินเพื่อใช้จ่ายได้ถึง วันที่ 31 พ.ค.64
นอกจากนี้ ผู้ที่ได้รับสิทธิแต่กดยืนยันตัวตนไม่ทันในรอบที่ 1 (วันที่ 15-21 มี.ค.)​ ก็ยังสามารถกดยืนยันตัวตนรอบ 2 ผ่านแอปฯ “เป๋าตัง” ได้ในระหว่างวันที่ 22 มี.ค. – 11 เม.ย.64 ซึ่งก็จะสัมพันธ์กับช่วงเวลาการรับเงินในแต่ละรอบเวลา โดยช่วงเวลาที่กดใช้งานและยืนยันตัวตนนั้น จะมีผลต่อการช่วงเวลาที่ระบบจะโอนเงินเข้าแอปพลิเคชั่นเป๋าตังของผู้ได้สิทธิแบ่งออกเป็น 3 รอบเวลา 3 เงื่อนไข ซึ่งรอบที่ 1 ได้หมดเวลาไปแล้ว ต่อไปจะเป็นรอบเวลาของการกด “ยืนยันตัวตน” ในรอบที่ 2 และรอบที่ 3
พร้อมทั้งเปิดลงทะเบียนสำหรับรอบขอทบทวนสิทธิระหว่างวันที่ 15-28 มี.ค. แต่ถ้าผู้ประกันตน ม.33 ตรวจสอบสิทธิแล้วพบว่า ไม่ได้รับสิทธิ เนื่องจากไม่ผ่านเกณฑ์ตามที่มาตรการกำหนดไว้ ซึ่งคุณสมบัติที่กำหนดไว้นั้น ได้แก่ – ไม่เป็นผู้ได้รับสิทธิมาตรการเราชนะ – ไม่เป็นผู้มีบัญชีเงินฝากรวมทุกบัญชีเกิน 500,000 บาท (ณ วันที่ 31 ธ.ค.2563)
ส่วนกลุ่มทบทวนสิทธิ สามารถยื่น ทบทวนสิทธิ ผ่านเว็บไซต์ www.ม33เรารักกัน.com โดยสามารถดำเนินการได้จนถึงวันที่ 28 มี.ค.2564 หลังจากเจ้าหน้าที่ธนาคารคัดกรองข้อมูลให้ใหม่แล้ว ก็สามารถเข้าตรวจสอบสถานะได้อีกครั้ง จากเดิมให้ทำได้ในวันที่ 5 เม.ย. – 31 พ.ค.64